CELEX: 32004D0892
Language: sl
Date: 2004-12-20 00:00:00
Title: 2004/892/ES: Odločba Komisije z dne 20. decembra 2004 o spremembi Odločbe 2004/614/ES glede obdobja uporabe zaščitnih ukrepov v zvezi s kokošjo kugo v Južni Afriki (notificirana pod dokumentarno številko K(2004) 5011)Besedilo velja za EGP.

23.12.2004   
            
            
               SL
            
            
               Uradni list Evropske unije
            
            
               L 375/30
            
         
      ODLOČBA KOMISIJE
   
   z dne 20. decembra 2004
   o spremembi Odločbe 2004/614/ES glede obdobja uporabe zaščitnih ukrepov v zvezi s kokošjo kugo v Južni Afriki
   (notificirana pod dokumentarno številko K(2004) 5011)
   (Besedilo velja za EGP)
   (2004/892/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS in 90/675/EGS (1), in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
   ob upoštevanju naslednjega:
   
               (1)
            
            
               Z Odločbo Komisije 2004/614/ES z dne 24. avgusta 2004 o zaščitnih ukrepih v zvezi z visoko patogeno obliko kokošje kuge v Republiki Južni Afriki (3), je Komisija sprejela zaščitne ukrepe glede kokošje kuge v jatah ratitov v Južni Afriki.
            
         
               (2)
            
            
               Vsaj šest mesecev mora preteči po uničenju ratitov in dezinfekciji okuženih kmetijskih gospodarstev, preden se lahko dovoli ponovni uvoz mesa ratitov in njihovih jajc v Skupnost. Glede na položaj je treba že sprejete zaščitne ukrepe podaljšati.
            
         
               (3)
            
            
               Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
            
         SPREJELA NASLEDNJO ODLOČBO:
   Člen 1
   V členu 7 Odločbe 2004/614/ES se datum „1. januarja 2005“ nadomesti z datumom „31. marca 2005“.
   Člen 2
   Ta odločba je naslovljena na države članice.
   
      V Bruslju, 20. decembra 2004
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila spremenjena z Uredbo Evropskega parlamenta in Sveta (ES) št. 882/2004 (UL L 165, 30.4.2004, str. 1).
   
      (3)  UL L 275, 25.8.2004, str. 20.